## Nye borgmestre.
Der har som bekendt lige været kommunal- og regionsrådsvalg i Danmark, og der laves nu konstitueringsaftaler som fordeler udvalgsposter og borgmester- og regionsformandsposter. Jeg vil foreslå at Wikipedia er tilbageholdende med at opdatere lister og skabeloner med borgmestre og formænd osv. indtil der har været afholdt konstituerende møder i de enkelte nye kommunalbestyrelser og regionsråd i december. De foreløbige aftaler er ikke juridisk bindende og kan blive ændret. -- () 17. nov. 2021, 09:08 (CET)
 Formuleringer som "der den 17. November 2021 blev valgt til borgmester" (som jeg netop har set og rettet i artiklen Michael Vindfeldt) er heller ikke korrekte og bør undgås. Borgmestre bliver valgt på konstituerende byrådsmøder og ingen andre steder. -- () 17. nov. 2021, 09:27 (CET)
 Jeg er ked af forsidenyheden af om ny borgmester på Frederiksberg, og specielt formuleringen som leder læseren til at fejlagtigt tro at borgmesteren blev valgt ved kommunalvalget. Er der opbakning til at fjerne eller omformulere den? -- () 17. nov. 2021, 17:52 (CET)
Jeg kan godt se, at formuleringen kunne have været bedre, men der blev ikke desto mindre underskrevet en konstitueringsaftale på Frederiksberg på valgnatten for kommunalvalget. Siden dette "blot" er et overblik over aktuelle begivenheder, mener jeg ikke, at det er decideret misvisende. Jeg er dog åben for en omformulering (især hvis man kan få det med, at konservatives styre på Frederiksberg efter 112 år stopper). MVH () 17. nov. 2021, 17:59 (CET)
[""]  Ok med en omformulering, det er en væsentlig nyhed, - men hvis der kun skal være en rubrik om kommunalvalget, er det måske bedre at nævne hovedtendenserne? ... svært at gøre kort, og vil lægge op til at artiklen Kommunal- og regionsrådsvalg 2021 bliver udbygget. - () 17. nov. 2021, 18:04 (CET)
 Tak for omformuleringen, . Det er ikke fordi jeg ikke finder nyheden værd at nævne, det skal bare ikke fremstå som at borgmesteren allerede er valgt. -- () 17. nov. 2021, 20:04 (CET)
 I øvrigt samme problemstilling der var ved præsidentvalget i USA. Forskellige medier udråber en vinder i forskellige stater og tilsidst en vinder af valget. Men det var først ved processen i senatet i januar at Biden faktisk formelt var valgt som præsident. Amerikanerne har et præcist udtryk der kunne bruges om Biden i "venteperioden" - "President Elect" - ville være godt med et tilsvarende udtryk på dansk, altså den som alt peger på faktisk bliver konstitueret som præsident eller borgmester. -- () 21. nov. 2021, 19:22 (CET)
